स्फूर घोलक जैव उर्वरक
फसल उत्पादन में जिन 16 आवश्यक पोषक तत्वों की आवश्यकता होती है, उनमें प्रमुख रूप से नत्रजन व स्फूर (फास्फोरस) तत्व का महत्व सबसे अधिक होता है। इन तत्वों में से किसी भी एक तत्व की कमी से जहां फसल उत्पादन में गंभीर रूप से प्रतिकूल प्रभाव पड़ता है। अब यह भी देखा और अनुभव किया जा रहा है कि लगातार रासायनिक उर्वरकों के उपयोग से जिस फसल की 10-15 वर्ष में जो उत्पादकता थी, या तो उस उत्पादकता में कमी आयी है अथवा पहले जैसा उत्पादन लेने में डेढ़ से दो गुना अधिक उर्वरक देना पड़ रहा है जिससे भूमि की गुणवत्ता भी नष्ट हो रही है। फास्फोरस युक्त रासायनिक उर्वरक जैसे सुपर फास्फेट आदि की जो भी मात्रा, हम फसल उत्पादन के लिए खेतों में डालते हैं उसका सिर्फ 20 से 25 प्रतिशत भाग ही पौधों को उपलब्ध हो पाता है, शेष स्फूर मिट्टी के कणों द्वारा स्थिर कर लिया जाता है अथवा रासायनिक क्रियाओं द्वारा अघुलनशील मिश्रण में परिवर्तित हो जाता है। फलस्वरूप यह महत्वपूर्ण तत्व पौधों को उपलब्ध नहीं हो पाता। स्फूर तत्व की यह स्थिति विशेषकर काली मिट्टी (कन्हार) तथा हल्की मिट्टी (भाटा) में देखने को ज्यादा मिली है।
चुम्बक-प्रवाहिकीय द्रव
चुम्बक-प्रवाहिकीय तरल पदार्थ ( magnetorheological fluid या MRF ) ऐसा तरल पदार्थ है जिसकी श्यानता उस पर आरोपित चुंबकीय क्षेत्र पर निर्भर करती है। प्रायः इन्हें किसी दूसरे 'वाहक द्रव' में मिलाकर काम में लिया जाता है। जब चुम्बक-प्रवाहिकीय द्रव को किसी चुम्बकीय क्षेत्र में रखा जाता है तो इसकी श्यानता बहुत अधिक बढ़ जाती है। महत्वपूर्ण बात यह है कि चुम्बकीय क्षेत्र को घटाबढ़ाकर ऐसे तरल पदार्थों की पराभव सामर्थ्य (yield stress) को अत्यन्त शुद्धता से नियंत्रित किया जा सकता है। अपने इस गुण के कारण चुम्बक-प्रवाहिकीय द्रवों को अनेक प्रकार से उपयोग में लाया जा रहा है, जैसे चुम्बक-प्रवाहिकीय ब्रेक, चुम्बक-प्रवाहिकीय अवमन्दक, चुम्बक-प्रवाहिकीय क्लच आदि।